Este dissabte conclou el cicle de cinema en stop motion amb la projecció matinal de 'Pesadilla antes de Navidad'
24 d’octubre 2022

El Cicle Cinema _Stop Motion_ del departament de Joventut i Infància de l'Ajuntament de Sagunt projectarà este dissabte, 29 d'octubre, l'última pel·lícula d'esta edició. Serà la coneguda _Pesadilla antes de Navidad_ (1993), del director Henry Selick i produïda per Tim Burton.

La projecció, de 75 minuts de duració i recomanada per a majors de 7 anys, tindrà lloc en el Casal Jove del Port de Sagunt, en horari matinal, a les 11.30 hores. L'entrada serà gratuïta fins a completar l'aforament de la sala.

Quan Jack Skellington, el Senyor de Halloween, descobrix el Nadal, es queda fascinat i decidix millorar-la. No obstant això, la seua visió de la festivitat és totalment contrària a l'esperit nadalenc. Els seus plans inclouen el segrest de Santa Claus i la introducció de canvis bastant macabres. Només la seua núvia Sally és conscient de l'error que està cometent.

**Mostra _Re-Animal_**

D'altra banda, des de la regidoria es recorda que continua oberta, també en el Casal Jove del Port de Sagunt, l'[**exposició sobre cinema en miniatura _Re-Animal_**](https://aytosagunto.es/va/actualitat/l-exposicio-re-animal-cine-en-miniatura-sobre-stop-motion-arriba-al-casal-jove/), que es pot visitar fins al 30 d'octubre també de manera gratuïta.

![](/media/guefvbmi/c2_cartel_pesadillaantesdenavidad.jpg?width=599.8295454545455&height=850)

*   [](http://www.facebook.com/sharer.php?u=https://aytosagunto.es/va/actualitat/cicle-cinema-stop-motion-joventut-sagunt-pesadilla-antes-de-navidad-2022-10-24/ "Facebook")
*   [](http://twitter.com/share?url=https://aytosagunto.es/va/actualitat/cicle-cinema-stop-motion-joventut-sagunt-pesadilla-antes-de-navidad-2022-10-24/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cicle-cinema-stop-motion-joventut-sagunt-pesadilla-antes-de-navidad-2022-10-24/ "Linked In")
*   [](mailto:?body=https://aytosagunto.es/va/actualitat/cicle-cinema-stop-motion-joventut-sagunt-pesadilla-antes-de-navidad-2022-10-24/)